Държавен вестник, бр. 80, 2000 г., стр. 24

С Т Р .  24
Д Ъ Р Ж А В Е Н   В Е С Т Н И К
Б Р О Й  80
Приложение № 1
към чл. 4, т. 1
Държавни образователни изисквания
за предучилищно възпитание и подготовка
Образователно направление:
Български език
Практическото овладяване на българския език от
децата в предучилищна възраст е основа на общуване-
то. Резултатите от овладяването на езика и развитието
на речта правят възможни по-нататъшната реализация
и обучението на детето в тази посока.
Я д р о  “ С в ъ р з а н а  р е ч — г о в о р е н е
и  с л у ш а н е ”
3—4 години: детето назовава името си и имена на
близки хора, познати предмети, играчки, действия;
описва с помощта на въпроси познати играчки и пред-
мети; отговаря на въпроси;
4—5 години: описва изобразеното на картина; раз-
говаря с подходящи думи и кратки изречения; прераз-
казва части от позната приказка;
5—7 години: задава въпроси и поддържа разговор;
разказва за себе си; преразказва позната приказка; до-
вършва разказ или приказка; съставя разказ по карти-
на; съчинява приказки, гатанки, римушки.
Я д р о  “ Г р а м а т и ч е с к и
п р а в и л н а  р е ч ”
3—4 години: детето конструира прости изречения
на практическа и нагледна основа;
4—5 години: използва прости разширени изречения;
разпознава и образува единствено и множествено чис-
ло на съществителните имена; съгласува прилагател-
ните и съществителните по род и число;
5—7 години: използва сложни съчинени и сложни
съставни изречения; практически разпознава сегашно,
минало и бъдеще време.
Я д р о  “ З в у к о в а  к у л т у р а
н а  р е ч т а ”
3—4 години: детето произнася добре всички звуко-
ве в думата;
4—5 години: определя броя и последователността
на думите в изречението;
5—7 години: различава елементите на езика и реч-
та: изречение, дума, звук; различава звуковете в думата
и определя броя и последователността им.
Я д р о  “ П о д г о т о в к а
з а  о г р а м о т я в а н е ”
4—5 години: детето има отношение към книгата;
5—7 години: разбира връзката между звуковия със-
тав и графичното му представяне; графично репродуци-
ра фигура, знак, прави и криви линии, извивки, компо-
ненти от букви; разпознава и пише печатни букви; раз-
чита отделни думи и надписи.
Я д р о  “ С е м а н т и ч н а  с т р а н а
н а  р е ч т а ”
3—4 години: детето разбира и включва в речта си
различни думи;
4—5 години: описва предмет или явление с различ-
ни думи; подбира определения към дадена дума;
5—7 години: използва думи и фрази, като се съобра-
зява с контекста; разбира многозначността на думите и
употребява в речта си синоними, антоними и омоними.
МИНИСТЕРСТВО
НА ОБРАЗОВАНИЕТО И НАУКАТА
НАРЕДБА № 4
от 18 септември 2000 г.
за предучилищно възпитание и подготовка
Раздел I
Общи положения
Чл. 1. С тази наредба се определят изисква-
нията за равнищата на предучилищното възпи-
тание и подготовката на децата за училище.
Чл. 2. Учебното съдържание на предучилищ-
ната подготовка включва постижимите знания,
умения и отношения, които се измерват като
резултат от обучението и възпитанието на де-
цата в детската градина по образователни нап-
равления и са в съответствие с културно-обра-
зователните области по чл.10 от Закона за сте-
пента на образование, общообразователния
минимум и учебния план.
Чл. 3. Изискванията за учебно съдържание
по чл. 2 включват общи и специфични знания и
умения в зависимост от насочеността на обра-
зователните направления.
Раздел II
Учебно съдържание по образователни
направления
Чл. 4. Учебното съдържание по образовател-
ните направления се разпределя, както следва:
1. български език (приложение № 1);
2. математика (приложение № 2);
3. ориентиране в социалния свят (приложе-
ние № 3);
4. ориентиране в природата (приложение № 4);
5. изкуства (приложение № 5);
6. физическа култура (приложение № 6).
Преходни и заключителни разпоредби
§ 1. Указания по прилагането на тази наред-
ба се дават от министъра на образованието и
науката.
§ 2. Тази наредба се издава на основание
чл. 16, т. 1 от Закона за народната просвета.
§ 3. Наредбата отменя:
1. Наредба № 5 за детските градини и обеди-
нените детски заведения, издадена от министъ-
ра на просветата (ДВ, бр. 20 от 1991 г.).
2. Наредба № 7 от 1988 г. за извършване на
педагогически услуги, издадена от министъра
на културата, науката и просветата (ДВ, бр. 40
от 1988 г.; изм., бр. 37 от 1989 г.).
§ 4. Наредбата влиза в сила от деня на обна-
родването є в “Държавен вестник”.
Министър: Д. Димитров